Ilmārs Latkovskis

Ilmārs Latkovskis (dzimis  VarakļānosIlmārs Latkovskis  nacionalaapvieniba.lv) ir latviešu žurnālists, publicists, politiķis un kontemplācijas skolotājs. Bija ievēlēts par 11. Saeimas un 12. Saeimas deputātu no Nacionālās apvienības "Visu Latvijai!"—"Tēvzemei un Brīvībai/LNNK" saraksta, nebūdams tās biedrs. 13. Saeimas vēlēšanās nekandidēja.

 Biogrāfija 
Izglītību ieguvis Latvijas Universitātes Vēstures un filozofijas fakultātes Filozofijas nodaļā.

Aktīvs Trešās atmodas dalībnieks. Profesionālo darbību uzsācis radio raidījumā "Mikrofons". Bijis vairāku "Mikrofona" dziesmu aptauju noslēguma koncertu scenāriju autors. Darbojies pagrīdes pretpadomju žurnālā "Auseklis" (1987—1988), pēc tam četrus gadus bija viens no vadošajiem žurnālistiem laikrakstā "Atmoda", avīzes "Nakts" galvenais redaktors.

Bijis SIA "Hansa Media" valdes loceklis. I. Latkovskis vadījis LTV raidījumu "Viss notiek", ko pats arī bija izveidojis. Raidījumu pārtrauca vadīt 2011. gada augustā līdz ar kandidēšanu 11. Saeimas vēlēšanās.Ilmārs Latkovskis pārtrauks vadīt raidījumu "Viss notiek" 2017. gadā kļuvis par Lasāla Kontemplācijas skolas (Šveice) sertificētu kontemplācijas/ meditācijas skolotāju.

 Politiskā darbība 
2011. gadā kandidēja Saeimas ārkārtas vēlēšanās no Nacionālās apvienības "Visu Latvijai!"—"Tēvzemei un Brīvībai/LNNK" saraksta Rīgas vēlēšanu apgabalā, nebūdams tās biedrs, un tika ievēlēts 11. Saeimā. Vēlāk tika iekļauts Cilvēktiesību un sabiedrisko lietu komisijas un Pilsonības likuma izpildes komisijās, kopš  ir Pilsonības likuma izpildes komisijas priekšsēdētājs.Pilsonības likuma izpildes komisiju vadīs Ilmārs Latkovskis, Delfi

2014. gadā ievēlēts arī 12. Saeimā no tā paša saraksta, joprojām nebūdams iestājies partijā. 2017. gada vasarā I. Latkovskis izstājās no Nacionālās apvienības Saeimas frakcijas. 13. Saeimas vēlēšanās nekandidēja.

 Atsauces 

 Ārējās saites 

 CVK profils
 11. Saeimas profils

Kategorija:1958. gadā dzimušie
Kategorija:11. Saeimas deputāti
Kategorija:12. Saeimas deputāti
Kategorija:Latvijas Universitātes absolventi
Kategorija:Latvijas žurnālisti
Kategorija:Varakļānos dzimušie
Kategorija:Latvijas Televīzijas darbinieki